hu hu hu hu hu hu hu hu en hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ms hu hu zh hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu ms hu hu hu hu zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu ms hu hu hu hu en de hu hu hu hu hu hu hu hu hu hu hu es hu hu hu fr hu hu hu hu hu hu hu hu hu hu fr hu hu hu hu hu hu en pt hu hu hu hu hu hu th en hu en hu hu hu hu hu hu en hu en hu hu hu hu en hu hu hu en hu hu hu hu hu en de en hu hu de en hu hu it en hu hu en hu hu en hu hu en en hu hu fr en hu hu en hu hu en en hu hu en hu it hu en en hu it fr en en en oc fr nl fr en de ca en en zh fr de nb fr fr nb en en nb hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu id hu hu hu hu hu hu hu hu hu hu hu hu hu hu en es en hu en
A legjobb korrektorok pattanások és szem alatti karikák eltüntetésére - Styledit.hu
A korrektor egy olyan kis segítő a mindennapi életünkben, amit bizony sokszor alábecsülünk. Legyen szó egy kevésbé jól fedő alapozóról vagy akár a szem alatti karikák eltüntetéséről, esetleg aknés bőrről, a kedvenc korrektorunk mindig ott lesz, hogy kisegítsen minket, és egy kis extra takarást biztosítson.
Nem utolsó sorban a kontúrozás egyik főszereplője is a korrektor, hiszen e kis csodatermék segítségével tudjuk világosítani a szem alatti sötét karikákat és egy sötétebb árnyalattal pedig árnyékolni a megfelelő területet – de ezt talán senkinek sem kell magyarázni, hiszen a Kardashian-módszert ma már mindenki ismeri.
Kontúrozás, aknék és táskás szemek?
A korrektorok világa a többi sminkkategóriához hasonlóan szintén nagyon színes. Ahhoz, hogy megtaláljuk a megfelelő terméket, először a problémát és célt kell megnevezni: szem alatti karikák, táskás szem, pattanásos arc vagy egyszerűen csak natúr sminket szeretnénk elkészíteni?
A különféle bőrhibákra a színes korrektorok ajánlottak. Például a zöld korrektor a pirosság, hiperpigmentáció és pattanás utáni foltok eltüntetésére, míg a barack árnyalat a szem alatti kékes-szürkés elszineződések eltüntetésére szolgál. A színkorrekció után mindenféleképp használjunk bőrtónusunknak megfelelő korrektort, hogy minden újra egyensúlyban legyen.
A pattanásokra a bőrtónusunknak megfelelő, ichtiolos korrektort vagy más aktiv hatóanyagot tartlmazó, pl szalicilsav terméket válasszunk, ami egyszerre takar és száritja a bőrhibákat. Vigyázzunk a higiéniára, ami aknéknál különösen fontos! Ha a hegek eltüntetése a cél, érdemes előtte egy pórus minimalizáló primert is használni, majd zöld korrektort és egy neutrális színűt egyaránt.
Ha natúr sminket szeretnénk, akkor a korrektort elég felvinni a problémás területekre, egy alapozó ecsettel vagy alapozó szivaccsal eldolgozni azt, majd egy kis szempillaspirállal és szemöldökfestékkel befejezni a sminkelést. Bármennyire is rövidre szeretnénk fogni a sminkelést, a fényvédelemről és egy hidratáló arckrém használatáról ne feledkezzünk meg!
Folyékony, tégelyes és korrektor stift
Az, hogy milyen textúrát választunk, szintén a kívánt céltól függ. Léteznek erősebb és könnyebb fedésű, ezen belül is száraz vagy krémes állagúak. A szem alatti területre a krémesebb, vékonyabb verziókat használjuk, míg az arc többi területére mehetnek a szárazabb, vastag fedésű termékek, mint pl. a tégelyes vagy korrektor stift.
Ha kontúrozni szeretnénk, válasszunk egy-két árnyalattal világosabb, folyékony korrektort, a többi esetben viszont a saját bőrtónusnak megfelelőt válasszunk.
Catrice Camouflage korrektor – legjobban fedő korrektor
Erre a Catrice korrektorra szinte minden beauty guru esküszik, hiszen már a nevéből is kiderül, hogy szinte minden bőrhibát eltakar. Pénztárcabarát, tartós és kiadós – kell ennél több? Annyi lenne a tanácsom, hogy ne kézzel, hanem mindig korrektor ecsettel vigyük fel. Ebből a termékből egyébként van folyékony változat is.
Essence Camouflage + Matt korrektor – legjobb olcsó korrektor
Ez az Essence korrektor a Krémmániás kommentek szerint a sötét karikák mellett még a pattanás utáni hegeket is tökéletesen elfedi. A csomagolás szerint tetoválások elfedésére is szolgál, de, ami fontosabb, hogy könnyen eldolgozható és hosszantartó.
L'oreal Paris True Match – legjobb folyékony korrektor
L'oreal Paris True Match
Bár ez a L'oreal korrektor nem eléggé erős fedésű ahhoz, hogy a pattanásokat elrejtse, de a szem alatti karikákkal szépen felveszi a harcot. Folyékony állagának köszönhetően könnyű eldolgozni és hamar eggyé válik a bőrrel.
MAC Pro Longwear – legjobb sokoldalú korrektor
Ki ne ismerné ezt a közönségkedvenc MAC korrektort? A Pro Longwear egy olyan termék, amely nemcsak a szem alatti karikákat és pattanásokat tünteti el, hanem szemfesték alapnak is tökéletes. Mivel széles a színskálája, nagyon sokan használják kontúrozáshoz is. Nem ül bele a ráncokba, így érett bőrre is ideális.
NARS Radiant Creamy Concealer – legjobb korrektor száraz bőrre
Bár kissé borsosabb ára van ennek a NARS korrektornak, mivel folyékony és erősen pigmentált, így kevés is elég belőle, tehát sokáig kibírja. Nem szárítja, sőt, inkább hidratálja a bőrt.
Maybelline Fit Me! korrektor – legjobb drogériás korrektor
A Maybelline Fit Me! vonala alapozót, púdert és pirosítót is tartalmaz, de a legnagyobb népszerűségnek ez a kis csoda örvend. Erős fedésű, mégis hidratál, pénztárcabarát, így nem hiába érdemelte ki a legjobb drogériás korrektor címet. A Krémmánián is több száz pozitív vélemény érkezett róla.
Bourjois Healthy Mix Anti-Fatigue – legjobb korrektor szem alatti karikákra
A szem alatti karikák eltüntetése korrektorral nem is lehetne egyszerűbb. Ez a Bourjois korrektor szuper vitaminokkal és egyéb tápláló anyagokkal fedi el és egyidejűleg tünteti el a fáradság jeleit és a szem alatti duzzanatokat is csökkenti. Hidratáló formulájának köszönhetően nem szárítja ki a szem alatti vékony bőrt.
Ilcsi ichtiolos korrektor – legjobb korrektor pattanásokra és hegekre
Ez a természetes összetevőkből álló termék egyszerre fed és szárítja le a pattanásokat. Ha erősen aknés a bőröd és már az erős fedésű alapozó sem elég, akkor mindenképp próbáld ki ezt a terméket.
NYX HD Photogenic – legjobb korrektor zsíros bőrre
Ez az NYX korrektor nagyon hamar szárad, így gyorsan kell vele dolgozni. Fényvisszaverő pigmenteket tartalmaz, ami kifejezetten jó a sötét karikákra, ugyanakkor a zsíros területekre is, hiszen sokáig fent marad.
Rimmel Wake Me Up – legjobb korrektor sötét karikákra
A Krémmánia szerint az egyik legjobb olcsó korrektor, ami valami oknál fogva nem kapott elég figyelmet. Bár a bőrhibákat nem fedi eléggé, de a sötét szem alatti karikákkal csodát művel. Természetes hatású, így ideális egy natúr sminkhez is.
Maybelline Age Rewind – legjobb szem alatti korrektor érett bőrre
A végére hagytam a legjobbat. A Maybelline márka egyik legnépszerűbb terméke ez a korrektor, ami a goji bogyó kivonatnak és egyéb szuper vitaminoknak köszönhetően csökkenti a szem alatti duzzanatot és azonnal eltünteti a sötét karikákat, valamint ránctalanító hatással is bír. Bár applikátora elsőre nagyon praktikusnak tűnhet, egy idő után sok terméket magába szív, így érdemes egy alapozó szivaccsal eldolgozni. A Krémmániás kommentelők között nagyon sokan használják csak magában is, alapozó nélkül.
Vichy Dermablend SOS Cover Stick...
Makeup Revolution Conceal &...
L’Oréal Paris True Match The...
Yves Saint Laurent Touche Éclat...
Tetszett? Oszd meg a többiekkel is!
Vissza az összes cikkhez
22 éves egyetemista, aki tele van megvalósításra váró ötletekkel. Szeretem az írást, imádom a divatot. Ezek ötvözésével végre megtaláltam azt, amire minden ember vágyik: a hobbim lett a munkám. Remélem, ti is élvezitek majd az írásaimat.
Ezeket is érdemes elolvasni
A legjobb fényvédők arcra, amelyek a hétköznapokon és nyaraláson is jól teljesítenek
A fényvédő krémek hatását nagyon sokan megkérdőjelezik, hiszen ez egy olyan megfoghatatlan, de mégis elengedhetetlen védelem a bőröregedéssel és károsodással szemben, aminek...
Hogyan lehet megállapítani, hogy egy parfüm hamis?
A divatiparban nem számít újdonságnak a drága termékek hamisítása, hiszen évek óta sokan keresik az olcsó megoldásokat arra, hogy autentikusnak tűnő dizájner darabokat tudhassanak...
A legjobb drogériás szempillaspirálok
A legjobb szempillaspirál megtalálásához vezető út igencsak rögös, hiszen a boltok polcain több száz különböző termék várja, hogy hazavigyük. Persze mindenki számára más...
2019 őszi illatújdonságok és régi kedvencek
A nyár sajnos egy szempillantás alatt repült el, de szerencsére idén is rengeteg felejthetetlen pillanatot és emléket hagyott hátra. Mint tudjuk, a parfümöknek nemcsak abban van fontos...
Legjobb citrusos parfümök, amelyek azonnal felfrissítenek
Kedves Parfüm imádók, így a tavasz eljöttével éppen ideje, hogy a kedvenc téli parfümjeink helyét átvegyék az üde, frissítő citrusos illatok. Őszintén bevallom, hogy én valamiért...
Legjobb 10 púderes parfüm a kifinomult illatokat kedvelőknek
Kedves Parfüm imádók! A negyedik részben minden a nőies, kifinomult, púderes illatokról fog szólni. És, hogy mi is teszi egy parfümöt púderessé? Első sorban az olyan visszafogott...
A Styledit egy divatböngésző, melynek célja a divatcikkek és beauty termékek keresését inspirációs élménnyé alakítani.
Kedvezmények és inspiráció heti 1x
Lány kabátok és dzsekik
Fiú kabátok és dzsekik
Rólunk Boltok Szerzőt keresünk Bolt hozzáadása Regisztráció Bejelentkezés Kapcsolat
Copyright 2017 - 2022, Minden jog fenntartva